**Connor Bunnaman** (s. 18. huhtikuuta 1998 Guelph, Ontario) on kanadalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan keskushyökkääjä, mutta Bunnaman osaa pelata myös laidassa. Hän on pelannut urallaan aiemmin myös NHL-seura Philadelphia Flyersissa yhteensä 54 runkosarjaottelua tehopistein 1+2=3 ja neljä playoff-ottelua ilman tehopisteitä.

Ura
---

### Juniorivuodet

Bunnaman pelasi kaudella 2013–2014 Guelph Jr. Gryphonsin U16 AAA-joukkueessa, jonka varakapteenina hän toimi. Bunnaman voitti OHL Gold Cupin. Kitchener Rangers varasi hänet 31. pelaajana OHL:n varaustilaisuudessa 2014. Bunnaman siirtyi joukkueeseen kaudeksi 2014–2015. Hänen tulokaskautensa toi 67 runkosarjaottelussa tehot 10+5=15 ja kuudessa playoff-ottelussa tehot 1+1=2. Kaudella Bunnaman teki OHL:n runkosarjassa 38 tehopistettä.

Philadelphia Flyers varasi Bunnamanin neljännellä kierroksella 109. pelaajana NHL:n varaustilaisuudessa 2016. Kaudella 2016–2017 hän oli tehoilla 37+25=52 Kitchener Rangersin OHL-joukkueen paras maalintekijä ja kolmanneksi paras pistemies. Pudotuspeleissä Bunnaman oli neljällä osumallaan joukkueen paras maalintekijä. Kauden päätteeksi hänet palkittiin Rangersin joukkueen herrasmiespelaajana Blueline Club Awardilla. Huhtikuussa 2017 Bunnaman teki kolmivuotisen NHL-tulokassopimuksen Flyersin kanssa. Hän jatkoi kaudella 2017–2018 Rangersin vahvuudessa ja nousi joukkueen kapteeniksi. Bunnaman oli joukkueen kolmanneksi paras maalintekijä ja neljänneksi paras pistemies tehoilla 27+23=50.

### Ammattilaisuran alku ja NHL-ottelut Philadelphia Flyersissa

Kaudeksi 2018–2019 Bunnaman siirtyi Philadelphia Flyersin organisaatioon. Hän pelasi kautensa kokonaan AHL-joukkue Lehigh Valley Phantomsissa, jossa Bunnamanin tulokaskausi toi 62 runkosarjaottelussa tehot 19+13=32. Hän oli joukkueen toiseksi paras maalintekijä Greg Careyn jälkeen. Syksyn 2019 harjoitusleirin päätteeksi Bunnaman otti paikan Flyersin NHL-kauden 2019–2020 avauskokoonpanosta. Hän teki NHL-debyyttinsä runkosarjan avauskierroksella 4. lokakuuta 2019 Chicago Blackhawksia vastaan. Bunnaman sai ottelussa jääaikaa 11.06 minuuttia ja hänelle merkittiin teholukema +1. Bunnaman pelasi neljä NHL-ottelua, kunnes hänet lähetettiin farmiin. Myöhemmin samassa kuussa Bunnaman joutui yli kuukaudeksi sivuun nilkan nyrjähdyksen vuoksi. Hänet nostettiin Flyersin NHL-vahvuuteen seuraavan kerran tammikuussa 2020. Bunnaman teki NHL-uransa avausmaalin paluuottelussaan 13. tammikuuta 2020 Boston Bruinsia vastaan. Kaikkiaan hän pelasi NHL:ssä kauden aikana 21 runkosarjaottelua tehopistein 1+1=2. AHL:ssä Bunnaman pelasi 29 runkosarjaottelua, kunnes koronaviruspandemia päätti kauden maaliskuussa 2020. Heinäkuussa Flyers nimesi hänet NHL-joukkueensa vahvuuteen pudotuspeleihin. Bunnaman pelasi neljä playoff-ottelua ilman tehopisteitä.

Koronaviruspandemian vuoksi tammikuussa 2021 alkaneen kauden 2020–2021 Bunnaman vietti pääasiassa Flyersin NHL-joukkueen ja varamiesten ns. "taksiryhmän" välillä. Hän pelasi NHL:ssä 18 runkosarjaottelua tehden yhden syöttöpisteen, kunnes Bunnaman lähetettiin ensimmäisen kerran Lehigh Valley Phantomsin AHL-joukkueeseen huhtikuussa. Hän pelasi siellä loppukaudella 15 runkosarjaottelua tehopistein 1+1=2.

Elokuussa 2021 Bunnaman teki Philadelphia Flyersin kanssa kaksivuotisen jatkosopimuksen, joka tuo hänelle NHL:n puolella 750 000 dollaria kaudessa. Bunnamanin ensimmäinen sopimusvuosi oli kaksisuuntainen ja toinen yksisuuntainen. Lokakuussa Flyers asetti hänet siirtolistalle. Koska mikään toinen NHL-seura ei napannut Bunnamania vuorokauden kuluessa, hänet lähetettiin harjoitusleirin päätteeksi farmiin. Hän nousi kaudella 2021–2022 Lehigh Valley Phantomsin AHL-joukkueen varakapteeniksi ja pelasi siellä suurimman osan alkukaudesta. Bunnaman pelasi myös 15 NHL-ottelua ilman tehopisteitä, kunnes NHL:n siirtotakarajalla maaliskuussa 2022 Flyers kauppasi hänet, hyökkääjä Claude Giroux'n ja German Rubtsovin sekä vuoden 2024 viidennen kierroksen varausvuoron Florida Panthersiin vaihdossa hyökkääjä Owen Tippettiin sekä vuoden 2024 ensimmäisen ja vuoden 2023 kolmannen kierroksen varausvuoroihin. Bunnaman pelasi loppukauden AHL-joukkue Charlotte Checkersin vahvuudessa. Myös kauden 2022–2023 hän pelasi kokonaan farmissa. Toukokuussa 2023 Panthers nosti Bunnamanin NHL-joukkueensa harjoitusvahvuuteen loukkaantumisten varalta, mutta hän ei kuitenkaan pelannut siellä otteluakaan.

### Siirtyminen Kärppiin

Bunnaman siirtyi kaudeksi 2023–2024 kattavalla sopimuksella SM-liigajoukkue Oulun Kärppiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Kitchener Rangers | OHL | 67 | 10 | 5 | 15 | 18 | 6 | 1 | 1 | 2 | 0 |
| 2015–2016 | Kitchener Rangers | OHL | 68 | 16 | 22 | 38 | 14 | 9 | 2 | 2 | 4 | 0 |
| 2016–2017 | Kitchener Rangers | OHL | 64 | 37 | 15 | 52 | 30 | 3 | 4 | 0 | 4 | 7 |
| 2017–2018 | Kitchener Rangers **(C)** | OHL | 66 | 27 | 23 | 50 | 31 | 19 | 5 | 9 | 14 | 16 |
| 2018–2019 | Lehigh Valley Phantoms | AHL | 62 | 19 | 13 | 32 | 16 | – | – | – | – | – |
| 2019–2020 | Philadelphia Flyers | NHL | 21 | 1 | 1 | 2 | 2 | 4 | 0 | 0 | 0 | 2 |
|  | Lehigh Valley Phantoms | AHL | 29 | 6 | 3 | 9 | 12 | – | – | – | – | – |
| 2020–2021 | Philadelphia Flyers | NHL | 18 | 0 | 1 | 1 | 2 | – | – | – | – | – |
|  | Lehigh Valley Phantoms | AHL | 15 | 1 | 1 | 2 | 2 | – | – | – | – | – |
| 2021–2022 | Philadelphia Flyers | NHL | 15 | 0 | 0 | 0 | 4 | – | – | – | – | – |
|  | Lehigh Valley Phantoms **(A)** | AHL | 41 | 6 | 5 | 11 | 10 | – | – | – | – | – |
|  | Charlotte Checkers | AHL | 12 | 1 | 2 | 3 | 0 | 7 | 1 | 0 | 1 | 2 |
| 2022–2023 | Charlotte Checkers | AHL | 61 | 16 | 7 | 23 | 48 | 7 | 2 | 3 | 5 | 0 |
| 3 kautta | yhteensä | NHL | 54 | 1 | 2 | 3 | 8 | 4 | 0 | 0 | 0 | 2 |
| 5 kautta | yhteensä | AHL | 220 | 49 | 31 | 80 | 98 | 14 | 3 | 3 | 6 | 2 |

Lähteet
-------

* Connor Bunnaman The Internet Hockey Databasessa (englanniksi)
* Connor Bunnaman Eurohockey-sivustolla (englanniksi)
* Connor Bunnaman *Elite Prospects*. Everysport Media Group AB.  (englanniksi)

### Viitteet

1. 1 2  Meltzer, Bill: Meltzer's Player Profile: Connor Bunnaman *nhl.com/flyers*.  16.5.2020. Philadelphia Flyers. Viitattu 23.8.2023. (englanniksi)
2. ↑  Happy Birthday, Buns! *facebook.com*.  16.4.2024. Oulun Kärpät Oy. Viitattu 16.4.2024.
3. 1 2 3 4 5  Connor Bunnaman *Elite Prospects*. Everysport Media Group AB.  (englanniksi)
4. ↑  BUNNAMAN COMMITS TO RANGERS *chl.ca/ohl-rangers*.  23.6.2014. Kitchener Rangers. Viitattu 23.8.2023. (englanniksi)
5. ↑  Elite Prospects - Kitchener Rangers *eliteprospects.com*. Everysport Media Group AB. Viitattu 23.8.2023. (englanniksi)
6. ↑  Flyers agree to terms with forward Connor Bunnaman *nhl.com/flyers*.  21.4.2017. Philadelphia Flyers. Viitattu 23.8.2023. (englanniksi)
7. ↑  Elite Prospects - Kitchener Rangers *eliteprospects.com*. Everysport Media Group AB. Viitattu 23.8.2023. (englanniksi)
8. ↑  Elite Prospects - Lehigh Valley Phantoms *eliteprospects.com*. Everysport Media Group AB. Viitattu 23.8.2023. (englanniksi)
9. ↑  Chicago Blackhawks vs. Philadelphia Flyers Box Score: October 4, 2019 *Hockey-Reference.com*.  4.9.2019. Sports Reference LLC. Viitattu 23.8.2023. (englanniksi)
10. 1 2 3  Connor Bunnaman Stats, Profile, Bio, Analysis and More *sportsforecaster.com*. XML Team Solutions, LLC. Viitattu 23.8.2023. (englanniksi)
11. ↑  Boston Bruins vs. Philadelphia Flyers Box Score: January 13, 2020 *Hockey-Reference.com*.  13.1.2020. Sports Reference LLC. Viitattu 23.8.2023. (englanniksi)
12. ↑  Flyers announce 31-man roster for Stanley Cup Playoffs *nhl.com/flyers*.  26.7.2020. Philadelphia Flyers. Viitattu 23.8.2023. (englanniksi)
13. ↑  Flyers re-sign Connor Bunnaman *nhl.com/flyers*.  20.8.2021. Philadelphia Flyers. Viitattu 23.8.2023. (englanniksi)
14. ↑  Florida Panthers Acquire Forward Claude Giroux from Philadelphia Flyers *nhl.com/panthers*.  20.3.2022. Florida Panthers. Viitattu 23.8.2023. (englanniksi)
15. ↑  Isokoski, Riku: Panthers voitti kilpajuoksun Flyers-tähti Claude Giroux'sta *Jatkoaika.com*.  20.3.2022. Jatkoaika r.y. Viitattu 23.8.2023.
16. ↑  Setälä, Topias: Oulun Kärpät hankki kaksi ulkomaanvahvistusta – Mukana NHL-kokemusta *iltalehti.fi*.  31.7.2023. Alma Media Suomi Oy. Viitattu 31.7.2023.

Kärpät – SM-liiga
4 Kivistö |
9 Berglund |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
27 Korpimäki |
29 Alasiurua |
31 Vedenpää |
33 Karhunen |
41 Koivunen |
42 Viita |
48 Antonen |
51 Harjula |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Mäntymaa – Manner – Sihvonen – Hilli – Jaakola